**UPUTE AUTORIMA**

1. **Predaja radova**

Radovi se dostavljaju elektronički na e-adresu: [socios.casopis@gmail.com](mailto:socios.casopis@gmail.com).

Prvu verziju članka autor šalje do datumskog roka koji je određen. Uredništvo komentira rad i vraća ga autoru. Autor, ukoliko je potrebno, prepravlja rad shodno komentarima koje je dobio te ga ponovno šalje. Završna verzija rada šalje se na lekturu i recenziju te je nakon toga rad spreman za objavu. Autori će e-poštom biti obaviješteni o prihvaćanju rukopisa.

**Plagiranje i autorska prava**

Autori su posve odgovorni za originalnost svojega rada. Svaka citirana, parafrazirana ili doslovno prevedena rečenica koja ne navodi izvor preuzimanja, smatra se plagiranjem. Riječ je o etički vrlo neprihvatljivom ponašanju, stoga molimo autore da se pridržavaju pravila o citiranju i navođenju literature. Uredništvo zadržava pravo odbijanja radova ukoliko postoji dokaz o bilo kakvom neetičnom ponašanju.

Svojim pristankom na objavljivanje rada u časopisu autori daju pravo objavljivanja u tiskanom i elektroničkom formatu te zadržavaju sva autorska prava. Također, njihov pristanak znači i da se njihovi radovi (uz obavezno navođenje izvora) smiju besplatno koristiti u obrazovne i u druge nekomercijalne svrhe.

**Izjava o odricanju od odgovornosti**

Autor snosi punu odgovornost za odabir istraživačke teme. Stavovi izneseni u radovima objavljenima u časopisu ne označavaju nužno stavove izdavača i urednika. Izdavač/urednik nije odgovoran za pogreške i posljedice koje proizlaze iz podataka objavljenih u časopisu.

1. **Izgled rada**

**Opseg rada**: 5 do 10 kartica teksta (Jedna kartica teksta =1800 znakova uključujući praznine)

**Font**: Times New Roman

**Veličina slova**: 12

**Prored**: 1,5

**Margine**: 2,5 cm sa svih strana

Prva stranica rada treba sadržavati ime i prezime autora, e-mail adresu autora, fakultet i odsjek te naslov rada. Rad treba sadržavati naslov na hrvatskome jeziku, sažetak, tekst (uvod, poglavlja…) u podnaslovima i zaključak. Radu treba priložiti popis literature.

Priloženi sažetak treba imati do 200 riječi kojima se ukazuje na svrhu rada, najvažnije rezultate i zaključak. Sažetak se prilaže na zasebnoj stranici u dokumentu (nakon naslovne stranice).

Naslov je potrebno poravnati na sredinu, podnaslove na lijevu stranu, a tekst članka obostrano.

Grafički prilozi (tablice, grafikoni, slike i sl.) moraju biti izrađeni crno-bijelo te ne smiju biti veći od A4 formata. Svi grafički prilozi trebaju biti numerirani (Slika 1., Tablica 1. i sl.), a njihovo mjesto u tekstu jasno označeno.

**Za uspješnu prijavu obvezno je navesti sljedeće elemente:**

* Puno ime i prezime autora/ice
* Podaci i informacije o autorici/u rada
* Naslov rada
* Forma rada (odabrati jednu od navedenih u ovom pozivu)
* Sažetak rada
* Sadržaj rada
* Popis korištene literature
* Popis priloga - tablice, fotografije, grafikoni navedeni unutar rada

**Radovi se dostavljaju u formi:**

* **Istraživačkog rada**
* **Stručnog rada**
* **Preglednog rada**
* **Studije slučaja**
* **Komentara, prikaza ili recenzije knjige**
* **Prijevoda**

Dozvoljen je prijevod rada isključivo s jezika originalnog izdanja. Dobrodošli su prijevodi značajnih socioloških radova ili poglavlja knjige.

* **Kreaktivnog  prilo**g**a** - kratke priče, poezija, likovni prilozi

Dobrodošli su oni kreativni radovi koji nisu prethodno objavljeni, a mogu biti na hrvatskom i engleskom jeziku. Jednom je autoru dozvoljeno poslati najviše 3 pjesme ili 2 kratke priče do 5 kartica (do 7 500 znakova s prazninama).

**Bilješke u radu i navođenje literature**

**Bilješke** bibliografske naravi pišu se u tekstu (Berger i Luckmann, 1966: 119), a kada sadrže dodatna objašnjenja ili upute pišu se na dnu stranice (fusnote) i označavaju neprekinutim nizom brojeva od 1 nadalje.

**Citate** do 35 riječi treba navesti unutar teksta uobičajenim tipom slova. Ukoliko je citat veći, treba ga izdvojiti iz cjeline teksta kao poseban ulomak jednostrukog proreda, manjom veličinom slova (11).

**Popis literature** sadrži pune podatke o svim djelima koja se spominju u tekstu i bilješkama. Po potrebi se u bibliografiji mogu razdvojiti izvori i literatura.

**Citiranje i parafraziranje unutar rada**

Ako se navode tuđe ideje, rezultati, hipoteze, podaci i slično, a da se pritom ne citira doslovce, izvor se stavlja u zagrade i sadrži prezime autora i godinu izdanja, npr. (Giddens, 1991). Ako se radi o doslovnom citatu, iza oznake godine izdanja stavlja se dvotočka i broj stranice (Giddens, 1991: 82).

Ako je u popisu literature više autora istog prezimena, dodaje se i inicijal imena (P. Bourdieu, 1998).

Ako su dva autora jednog djela, stavljaju se oba prezimena, npr. (Pavić i Šundalić, 2021).

Ako su autora tri i više, iza imena prvog autora stavlja se kratica ‘et al.’, a ostali se autori ne navode (Vukojević et al., 1999).

Ako je u popisu literature navedeno više radova istog autora koji su objavljeni iste godine, razlikuje ih se slovima a, b, c itd. koja dolaze iza oznake godine, npr. (Foucault, 1976b).

Sve reference u tekstu navode se kao i prvi put - ne koriste se oblici poput ‘ibid.’,‘op. cit.’, ‘loc.cit.’ i slično

**Popis literature**

Autori se u popisu navode abecednim redom prema prezimenu i kronološkim redom za radove istog autora. Ako se navodi više radova istog autora objavljenih u istoj godini, treba ih razlikovati slovom (a, b, c itd.) iza godine izdanja.

Za zajednički rad više autora u popisu literature navode se svi autori s punim prezimenom i inicijalima imena.

Knjige, nazivi zbornika i časopisa pišu se kurzivom, nazivi članaka i poglavlja u knjigama i zbornicima običnim pismom. Kod časopisa je potrebno navesti godište i broj te početnu i završnu stranicu citiranog članka.

Uz literaturu u elektroničkom obliku treba na kraju u zagradama navesti datum posjeta mrežne stranice. Iza bibliografskih jedinica koje ga posjeduju treba dodati DOI u obliku pune mrežne poveznice (https://doi.org/10.xxxx/xxxxx). Za mrežni izvor potrebno je navesti punu mrežnu poveznicu (http://) te u zagradi naznačiti datum pristupanja. Za novinske članke u mrežnom obliku potrebno je navesti i datum objave.

**Primjeri**

**Knjiga**

Giddens, A (1992). *The Transformation of Intimacy: Sexuality, Love and Eroticism in Modern Societies*. Stanford University Press.

**Prilog u knjizi / zborniku**

Dremel, A (2020). Social constructionism, nature and gender. U Mutanen A, Friman M, Kantola M i Konst T (ur.), *Human and Nature*, Turku University of Applied Sciences, 183-201.

Laar C i Levin S (2006). The Experience of Stigma: Individual, Interpersonal, and Situational Influences. U: Laar C i Levin S (ur.). *Stigma and Group Inequality: Social Psychological Perspectives*. Mahwah, NJ: Lawrence Erlbaum, 1-17.

**Članak u časopisu**

Nikodem K i Brstilo I (2012). Kiborzi i »djeca po narudžbi« 2.0: prihvaćenost koncepcija poslijeljudskog života u hrvatskom društvu*. Revija za sociologiju*, 42(1), 61-87, <https://doi.org/10.5613/rzs.42.1.3> (4.2.2023)

Galić B (2006). Stigma ili poštovanje? Reproduktivni status žena u Hrvatskoj i šire. *Revija za sociologiju*, 37 (3-4), 149-164. <https://hrcak.srce.hr/13215> (8.1.2023.)

**Tekst s 21 ili više autora**

Silberzahn R, Uhlmann EL, Martin DP, Anselmi P, Aust F, Awtrey E, Bahník Š, Bai F, Bannard C, Bonnier E, Carlsson R, Cheung F, Christensen G, Clay R, Craig MA, Dalla Rosa A, Dam L, Evans MH, Flores Cervantes I, …, Nosek BA (2018*). Many Analysts, One Data Set:* *Making Transparent How Variations in Analytic Choices Affect Results, Advances in Methods and Practices in Psychological Science*, 1 (3): 337–356. <https://doi.org/10.1177/2515245917747646> (6.12.2022)

**Ocjenski rad / disertacija / preprint / izlaganje na konferenciji**

Jurlina J (2023). *Strukturna i kulturna individualizacija u hrvatskom društvu od 1999. do 2018. godine* [Doktorska disertacija]. Zagreb: Filozofski fakultet Sveučilišta u Zagrebu

Bircan T i Hooghe M (2010). *Ethnic Diversity, Perceptions of Ethnic Diversity and Ethnocentrism. A Multilevel Analysis of Ethnocentrism in Belgian Communities* [izlaganje na konferenciji]. International Sociological Association (ISA) 17th World Congress of Sociology, Göteborg, Sweden

**Mrežni izvor**

Cambridge dictionary, 2023. https://dictionary.cambridge.org/dictionary/english/sociology (6. 1. 2023.)

Hrvatska enciklopedija, mrežno izdanje, 2023. Leksikografski zavod Miroslav Krleža. https://www.enciklopedija.hr/Natuknica.aspx?ID=56943 (17. 1. 2023.)

**Novinski članak**

Lepan Štefančić S (2018). *Željko Pavić: Alternativnoj medicini zapravo su skloniji visokoobrazovani. Večernji list, 20. veljače* [*https://www.vecernji.hr/lifestyle/visokoobrazovani-vjeruju-da-se-tijelo-moze-samo-izlijeciti-1227689*](https://www.vecernji.hr/lifestyle/visokoobrazovani-vjeruju-da-se-tijelo-moze-samo-izlijeciti-1227689)(15.1.2023)